******STORE-IN-STORE MODE**

**Att. Marianne Jensen**

**Ansøgning: Assistant Store Manager**

**01.01.2020**

**Erfaren detailmedarbejder søger nye udfordringer**

**Jeg har en erhvervsuddannelse** inden for detailhandel, hvor jeg er blevet undervist i grundlæg­gen­de viden om indkøb af varer, lagerstyring, salg og kundeservice – samt økonomi og præsen­tation af varer og butik. Udover min uddannelse har jeg via mine arbejdspladser gennemført en ræk­ke kurser i blandt andet førstehjælp, mandskabshåndtering, rekruttering og visuel merchandising.

**Min erfaring tæller 8 år** i fuldtidsstillinger fra detailbranchen, men også en årrække som deltids­medarbejder, hvor jeg hovedsageligt har besiddet stillingen som butiksassistent. Da jeg har været ansat i både mindre og større butikker, har jeg været vant til mange forskellige ansvarsområder, herunder indkøb, præsentation af butik og medarbejderoplæring. For nyligt vikarierede jeg i 6 måneder som store manager i min chefs barselsperiode. Det var denne oplevelse, som har givet mig smag på livet i en ledende butiksrolle, og som også har motiveret mig til at ansøge dette job, som assistant store manager.

**Som medarbejder er jeg pligtopfyldende**, løsningsorienteret og går meget op i kundeservice og ønsker altid, at kunderne får en god oplevelse og mødes med et smil, når de kommer ind i butikken. Det er vigtigt for mig, at butikken altid præsterer sit bedste ved at være velassorteret og præsentabel.

Det har stor betydning for mig, at mine kollegaer oplever et godt arbejdsmiljø, hver gang de møder på arbejde, og det bidrager jeg til med mit smittende humør og min motiverende væremåde.

Jeg håber, at mine kvalifikationer lever op til jeres forventninger for en assistant store manager, og at vi kan mødes til en kop kaffe, hvor vi kan høre mere om hinanden.

Med venlig hilsen

**Marlene Test**

*Malene Test Testgade 23 – 5000 Odense Tlf. 14 25 14 25 – malene@test.dk*